《再和文叔》
宋代·周行己

事业功名看百年，千杯醉墨谩张颠。关西夫子时方弃，稷下诸儒谁与传。

契阔十年才道旧，间关千里又言旋。飘萍断梗无根柢，愁唤羸童理破鞯。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。